སྤྱི་ཚོགས་ཀྱི་སྒྲིག་གཞིར་འགྱུར་བ་བྱུང་བ་དང་མཛུབ་ཁྲིད་ཀྱི་བསམ་བློ་ལའང་འགྱུར་བ་བྱུང་ཡོད་དེ།བཅིངས་འགྲོལ་བཏང་ཚུན་དུ་བོད་དུ་མྰ་ལེ་རིང་ལུགས་ཀྱི་བསམ་བློ་དྲིལ་བསྒྲགས་ཤུགས་ཆེན་བྱས་ཤིང་སྤྱི་ཚོགས་རིང་ལུགས་ཀྱི་ལམ་ལུགས་གཞི་ཚུགས་ཐབས་བྱས་པ་དང་དུས་མཚུངས་བོད་ཀྱི་རྩོམ་རིག་ཁྱབ་ཁོངས་ན་མཐའ་གཅིག་ཏུ་སྔ་རབས་ཀྱི་རྩོམ་པའི་ལག་ལེན་དང་ལག་ལེན་དེའི་སྣེ་འདོན་པ་རྩོམ་པའི་ཤེས་བྱར་དགག་སྤོངས་ཀྱིས་རྒྱ་མི་རིགས་སུ་དར་བའི་སྤྱི་ལོ༡༩༡༩ལོའི་ལྔ་བཞི་ལས་འགུལ་ཡས་མས་ཀྱི་རྩོམ་རིག་གཞུང་ལུགས་སམ་རིག་གཞུང་གི་བསམ་བློ་དག་བོད་དུ་བསྒྱུར་ཏེ་རྩོམ་རིག་གསར་རྩོམ་གྱི་ལག་ལེན་བྱུང་བ་དང་དུས་མཚུངས་དེ་དག་གི་ཆོས་ཉིད་ལ་བསྡོམས་རྩིས་བཀོད་པའི་རྩོམ་པའི་གཞུང་ལུགས་འགའ་ཤས་བྱུང་ཡོད་ལ་རྩོམ་རིག་གི་འཕེལ་ཕྱོགས་ལ་ཆེད་དུ་དཔྱོད་པའི་རྩོམ་རིག་ལོ་རྒྱུས་ཞེས་པ་དང་གསར་རྩོམ་གྱི་རིན་ཐང་ལ་གདེངས་འཇོག་བྱེད་པའི་རྩོམ་རིག་དཔྱད་བརྗོད་ཀྱི་སྡེ་ཁག་གསར་དུ་ཐོན་ཡོད།